มีเพศสัมพันธ์ช่วงมีประจำเดือนใส่ถุงยาง แต่ถุงแตกแต่ยังไม่มีน้ำอสุจิของเพศชาย ไม่ทราบว่าจะท้องมั้ยคะ และควรกินยาคุมฉุกเฉินหรือเปล่า ประจำเดือนจะมาปกติมั้ยคะ
สวัสดีค่ะ การที่ถุงยางแตกนั้นอาจจะเป็นข้อบ่งชี้ในการใช้ยาคมฉุกเฉิน แม้ว่าจะยังไม่มีการหลั่งน้ำอสุจิก็ตามยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก